บาทเปิด 34.58 บาทต่อดอลล่าร์ อ่อนค่า
เงินบาทเปิดตลาด 34.58 บาทต่อดอลล่าร์  อ่อนค่าตามภูมิภาค หลังเฟดคงดอกเบี้ย-ส่งสัญญาณเตรียมปรับขึ้นครั้งหน้า
4 พ.ค. 2560

เงินบาทเปิดตลาด 34.58 บาทต่อดอลล่าร์  อ่อนค่าตามภูมิภาค หลังเฟดคงดอกเบี้ย-ส่งสัญญาณเตรียมปรับขึ้นครั้งหน้านักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 34.58 บาท/ดอลลาร์ อ่อนค่าจากปิดตลาดเย็นวานนี้ที่ระดับ 34.48 บาท/ดอลลาร์ เนื่องจากดอลลาร์แข็งค่าเนื่องจากตลาดคาดการณ์ว่าคณะกรรมการกำหนดนโยบายการเงินของธนาคารกลางสหรัฐ (FOMC) จะปรับขึ้นอัตราดอกเบี้ยนโยบายในการประชุมครั้งหน้า หลังมีมติคงอัตราดอกเบี้ยนโยบายเมื่อคืนนี้ พร้อมออกแถลงการณ์ในทำนองว่าภาวะเศรษฐกิจของสหรัฐที่อ่อนแอลงนั้นเป็นเพียงสถานการณ์ชั่วคราว"บาทอ่อนค่าตามภูมิภาค เนื่องจากมีปัจจัยหนุนให้ดอลลาร์แข็งค่าหลัง FED มีแถลงการณ์ออกมา โดยตลาดคาดการณ์ว่าในการประชุมครั้งหน้ามีแนวโน้มที่จะปรับขึ้นดอกเบี้ยถึง 90%" นักบริหารเงิน กล่าวนักบริหารเงิน คาดว่า วันนี้เงินบาทจะเคลื่อนไหวอยู่ในกรอบ 34.50-34.65 บาท/ดอลลาร์